kardosdrur/scandi-wiki huggingface dataset:
Klaus Wowereit

Klaus Wowereit (født 1. oktober 1953 i Vestberlin) er tysk politiker og medlem af SPD. Han var fra den 16. juni 2001 til den 11. december 2014 regerende borgmester (leder af senatet) i delstaten Berlin.

Klaus Wowereit tog studentereksamen i 1973 fra Ulrich-von-Hutten-Oberschule i Berlin. Han studerede jura ved Freie Universität Berlin i perioden 1973–1979 og tog den 1. juridiske embedseksamen i 1979. Fra 1979 til 1984 var han medlem af bydelsudvalget for SPD i Berlin-Tempelhof (efter forvaltningsreformen i 2001 skiftede distriktet navn til Tempelhof-Schöneberg). Han tog sin 2. juridiske embedseksamen i 1981. Han var sekretær for Berlins indenrigssenator og gruppeformand for SPD i distrikt Berlin-Tempelhof fra 1981 til 1984. I perioden 1984–1995 var han medlem af distriktets udvalg for folkeoplysning og kultur.

Klaus Wowereit har siden 1995 været medlem af senatet i Berlin. Her var han fra 1995 til 1999 stedfortrædende formand for SPD og formand for partiet fra 1999 til 2001.
Han var præsident for det tyske forbundsråd (Deutscher Bundesrat) fra 1. november 2001 til 31. oktober 2002.

Klaus Wowereit dannede regering i 2001, da den forrige med Eberhard Diepgen som leder blev nødt til at gå som følge af en finansskandale. 
Før sin nominering til kandidat til borgmesterposten holdt Klaus Wowereit den 10. juni 2001 en tale, hvor han offentligt bekendtgjorde sin homoseksualitet. Han sagde bl.a.: ”Ich bin schwul – und das ist auch gut so!“. Det blev et ofte citeret slogan i valgkampen op til senatsvalget den 21. oktober 2001.
Klaus Wowereit har siden 1992 dannet par med neurokirurgen Jörn Kubicki (født 1965).

I den tyske offentlighed er han også blevet kendt gennem sine mange optrædener i talkshows og quizprogrammer, fx ”Wetten dass..?”. I 2004 havde han en gæsteoptræden i tv-serien ”Berlin, Berlin”, hvor han spillede sig selv. I filmen ”Alles auf Zucker!” havde han en mindre rolle som regerende borgmester.

Eksterne henvisninger 

 Klaus Wowereits hjemmeside
 Kort biografi om Klaus Wowereit 

Regerende borgmestre af Berlin
Politikere fra SPD
Personer fra Berlin
Politikere der er LGBT-personer
Legoklods

Legoklods er en tpye konstruktionslegetøj produceret af LEGO siden 1949 efter engelsk forbillede. Der er tale om en byggeklods af plast, der bygger på et stramt modulsystem, så alle klodser kan passe sammen og kombineres på et utal af måder.

Der var et meget begrænset antal variationer af klodser i begyndelsen. De første klodser var åbne i bunden og med knopper ovenpå, der passede stramt op i den næste klods.

I 1958 dør LEGOs grundlægger Ole Kirk Christiansen og sønnen Godtfred Kirk Christiansen overtager fabrikken. Samme år ændres klodserne, så de forsynes med indvendige rør således at sammenhæftningen bliver bedre. Siden er der kommet masser af specialklodser, der ikke er så generelle, men på en eller anden måde altid passer i modulsystemet.

Hver legoklods bliver fremstillet til en særlig præcisionsgrad. Når to klodser sidder sammen, skal de kunne sidde, så de ikke falde fra hinanden, men samtidig så løst at et lille barn kan pille det fra hinanden. Maskinerne, der producerer legoklodser, har tolerancer helt ned til 10 mikrometres.

Hvis man tager 8 klodser på 2×4 i samme farve, kan man bygge præcis 8.274.075.616.387 forskellige former.

Hæder 
Legoklodsen er på den dansk Kulturkanons liste over børnekunst.

I februar 2015 overtog Lego Ferraris plads som "verdens stærkeste varemærke."

Andre anvendelser 
Parallelt med legetøjet udvikler LEGO-klodserne til andre anvendelser. Der udvikles en serie klodser med et mindre modulmål, specielt fremstillet til arkitekter og som passer til skalamodeller af bygninger. Disse klodser tilpasses også til planlægningstavler hvor man hænger en plade med knopper op på væggen og markerer forskellige aktiviteter med forskellige farver.

En sidste gren på klodsens anvendelser er til informationstavler (modulex) hvor man selv kunne opbygge let-læste informationsskilte med klodserne.

Se også 
 Duplo

Referencer

Eksterne henvisninger 

Klods
Kulturkanonen
Bryrup

Bryrup er en stationsby i Midtjylland med , beliggende i Bryrup Sogn mellem Silkeborg og Nørre Snede. Byen ligger i Silkeborg Kommune og hører til Region Midtjylland.

Bryrup ligger i en markant dal sammen med søerne Karlsø, Bryrup Langsø, Kvindsø, der afvandes af Bryrup Å til Kulsø, hvorfra den fortsætter som Lystrup Å til Salten Å. Omkring Bryrup Langsø er et fredet areal på 124 hektar med store lyngbakker.

I sin tid gik den nu nedlagte Horsens-Bryrup-Silkeborg Jernbane gennem byen. En 5 kilometer lang strækning til Vrads Station er dog bevaret og har siden 1969 været drevet som veteranjernbane, Veteranbanen Bryrup-Vrads. En cykel- og vandresti, Naturstien Horsens-Silkeborg, passerer igennem byen.

Europas største galleri, Midtjyllands Kunst Center, ligger i Bryrup.

Historie 
Bryrupgårde var navnet på 2 gårde i 1682. Det samlede dyrkede areal udgjorde 71,1 tønder land skyldsat til 9,51 tønder hartkorn. I tilknytning hertil lå Bryrup mølle. Endnu i 1879 blev forholdene beskrevet således: "Bryrup Kirke og i nærheden deraf Skolen".

Stationsbyen 
Horsens-Bryrup-banen blev åbnet den 23. april 1899. Bryrup blev ved århundredeskiftet beskrevet således: "Bryrup-Stationsby med Sparekasse (opr. 1862; 31/3 1900 var Spar. Tilgodeh. 44,401 Kr., Rentef. 4 pCt., Reservef. 4697 Kr., Antal af Konti 430), Forsamlingshus, Kro, Jærnbanest. (Endestation for Horsens-Bryrup Banen) og Telegrafst." Bryrup udviklede sig og fik blandt andet et par savværker. Bryrup stationsby havde i 1906 255 indbyggere, i 1911 254 og i 1916 366 indbyggere.

Både i mellemkrigstiden og efter 2. verdenskrig stagnerede byen: i 1921 havde den 398 indbyggere, i 1925 447, i 1930 415, i 1935 406, i 1940 418, i 1945 445, i 1950 501, i 1955 475, i 1960 440 indbyggere og i 1965 490 indbyggere. I 1930, da byen havde 415 indbyggere, var sammensætningen efter erhverv: 69 levede af landbrug, 192 af industri og håndværk, 41 af handel, 25 af transport, 12 af immateriel virksomhed, 20 af husgerning, 54 var ude af erhverv og 2 havde ikke angivet oplysninger.

Billeder fra Bryrup

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 
 Silkeborg Kommune
 Veteranbanen
 Midtjyllands Avis

Byer i Silkeborg Kommune
The Power of Two

"The Power of Two" er et afsnit i tv-serien Heksene fra Warren Manor.

Handling 

Phoebe ser spøgelset af seriemorderen Jackson Ward, der er sluppet løs den gamle fængselsø Alcatraz. Phoebe overværer, at han dræber en mand, og finder ud af, at han vil dræbe alle dem, der havde været med til, at han blev fængslet og døde. Phoebe og Prue må finde ud af, hvordan de kan udslette ham, så han ikke dræber flere uskyldige mennesker. De må klare sig uden den tredje søster, Piper, som er på arbejdsrejse.

Gæstestjerner 

 Brenda Bakke som Soul Collector
 Carlos Gómez som Rodriguez
 Jeff Kober som Jackson Ward
 Sean Hennigan som Guide
 Christine Rose som Claire

Heksene fra Warren Manor
Revolution Revolución

Revolution Revolución er nu-metalbandet Ill Niños debut album der udkom i 2001. Albummet har solgt over 300,000 oplag. Det blev genudgivet i 2002 med flere bonus numre og to videoer.

Numre 
"God Save Us" – 3:39
"If You Still Hate Me" – 2:55
"Unreal" – 3:33
"Nothing's Clear" – 3:22
"What Comes Around" – 3:46
"Liar" – 3:31
"Rumba" – 3:35
"Predisposed" – 4:13
"I Am Loco" – 3:30
"No Murder" – 3:21
"Rip Out Your Eyes" – 2:49
"Revolution/Revolución" – 3:30
"With You" – 3:57

Ekstra numre på gendugivelse:
"Fallen"
"Eye for An Eye" (Live) (Soulfly cover)
"God Save Us" (Live)
"What Comes Around" (Spansk version)
"Unreal" (Spanish Version)
"What Comes Around" (Day of the Dead Mix)
"What Comes Around" (Video)
"Unreal" (Video)

Musikere 
 Cristian Machado – Vokal
 Jardel Martins Paisante – Guitar
 Marc Rizzo – Guitar
 Lazaro Pina – Bas
 Dave Chavarri – Trommer
 Roger Vasquez – Perkussion
 Omar Clavijo – Programmering, turntable og keyboard

Metalalbum
Mastercard Direct

Mastercard Direct er et internationalt betalingskort. I modsætning til eksempelvis Mastercard er Mastercard Direct et debetkort, og således ikke et kreditkort, og brugeren kan således ikke overskride kontoens saldo. Kortet er særlig fordelagtigt til personer med et usikkert forbrugsmønster og/eller en usikker kreditværdighed, i kraft af kortets saldo-spærre.
Kortet kan som en række øvrige internationale betalingskort bruges et stort antal steder over hele verden, bl.a på internettet, i butikker, hoteller og hæveautomater m.v. Mastercard Direct udstedes alene til personer, der er fyldt 15 år. Der er knyttet PIN-kode til kortet. 

I Danmark distribueres kortet af Danske Bank.

Mastercard Direct er hos Danske Bank en afløser til det traditionelle hævekort. Blandt andet sikkerheden er forbedret i form af en elektronisk chip i kortet. Bemærk, at der findes både chippede og u-chippede Mastercard Direct kort i omløb; dog udstedes kun chippede kort fra Danske Banks side.

Kortet er fysisk kendetegnet ved,  at kortnummeret ikke er trykt i hævet tal, i modsætning til det traditionelle Mastercard.

Henvisninger 
 Yderligere information om kortet hos Danske Bank

Betalingskort
Espe Hovedgård

Espe nævnes første gang i 1561, men er første en hovedgård fra 1664. Gården ligger i Boeslunde Sogn, Slagelse Kommune. Hovedbygningen er opført i 1848

Espe Gods er på 940 hektar med Bonderup og Lindeskovgaard

Ejere af Espe 

(1561-1570) Johan Friis
(1570-1616) Christian Friis
(1616-1618) Dorthe Friis
(1618-1641) Claus Daa
(1641-1652) Jørgen Daa
(1652-1663) Hilleborg Daa
(1663-1664) Dorthe Clausdatter Daa gift Krabbe
(1664-1667) Gregers Krabbe
(1667-1682) Anders Mortensen
(1682-1723) Anne Marie Andersdatter Mortensen gift Hansen
(1723-1730) Mette Rosenkrantz gift Ramel
(1730-1736) Christian Frederik de Boysset
(1736-1747) Povel Schnabel
(1747-1750) Frederik Lorentz von Bülow
(1750) Slægten von Bülow
(1750-1757) Johan Ludvig Schwermann
(1757-1760) Peder Christensen
(1760-1773) Folmer Danchel
(1773-1774) Hans G. Thibi
(1774-1788) Morten Iversen Qvistgaard
(1788-1798) Johan Rehling-Qvistgaard
(1798-1804) Cosmus Bornemann
(1804-1805) Simon Groth Clausen
(1805-1808) Hans Frederik Uldall
(1808-1810) Frederik Christian Hansen
(1810-1853) Otto Joachim greve Moltke
(1853-1863) Adam Gottlob greve Moltke
(1863-1868) Otto Joachim Vilhelm greve Moltke
(1868) Georgine Charlotte Sophie Adolphine Julie Sehestedt-Juul gift Moltke
(1868-1958) Adam Gottlob greve Moltke
(1958-1977) Adam Nicolas greve Moltke-Huitfeldt
(1977-1991) Adam Nicolas greve Moltke-Huitfeldt / Adam Carl greve Moltke-Huitfeldt
(1991-?) Adam Carl greve Moltke-Huitfeldt
(?-) Elise Moltke-Huitfeldt

Kilder 
J.P. Trap: Danmark 5.udgave, Kraks Landbrug

Herregårde i Slagelse Kommune
Fredede slotte og herregårde i Danmark
Herregårde i Sorø Amt
Adjungeret professor

Adjungeret professor er en titel der kan tildeles til personer på højt fagligt niveau som relevante institutioner (som et universitet) ønsker at hædre. Titlen medfører ikke aflønning ved forelæsninger o.a.. Honorering af ordinære arbejdsopgaver er fortsat mulig.

Efter nærmere aftale med institutionen kan en adjungeret professor holde forelæsninger, indgå i bedømmelsesudvalg mv. og deltage i institutionens forskning eller samarbejde med denne om forskningsprojekter. (ref. § 4 i nedenfor omtalte bekendtgørelse)

Titlen tildeles af universitetslovsinstitutionerne under Ministeriet for Videnskab, Teknologi og Udvikling.

Retten til at bære titlen gælder i højst fem år.

Gives også til ikke-videnskabsmænd 

Man behøver dog ikke at have udmærket sig ved akademisk eller videnskabeligt arbejde i egentlig forstand for at blive udnævnt til adjungeret professor. En række kendte danskere som politikerne Poul Nyrup Rasmussen, Uffe Ellemann-Jensen og Svend Auken, operachef Kasper Bech Holten, chefredaktør Tøger Seidenfaden og forfatterne Klaus Rifbjerg og Tor Nørretranders samt erhvervsmændene Tommy Ahlers, Mads Øvlisen og Christian Stadil er således alle udnævnt til adjungerede professorer på danske universiteter uden at have nogen egentlig akademisk karriere bag sig. Ikke mindst Copenhagen Business School (CBS) og Aalborg Universitet har givet titler som adjungeret professor til offentligt kendte ikke-forskere. Skikken har ført til kritik af universiteterne for at gå efter at skaffe opmærksomhed, men er blevet forsvaret af Finn Junge-Jensen, tidligere rektor ved CBS, blandt andet fordi "i et videnssamfund produceres viden ikke kun inden for de traditionelle universitære rammer, men også ude i samfundet. Og blandingen mellem den viden, der erhverves i erhvervslivet, den offentlige sektor og politik, og den viden, vi har på universiteterne, er ofte utrolig frugtbar".

Kilder 

Stillingsbetegnelser inden for uddannelse
Titler
Universitetsfolk
Transkei

Transkei – som betyder området på den anden side floden Kei – er en region i det østlige Sydafrika. Transkei afgrænses af floden Umtamvuna mod nord og floden Kei mod syd, mod øst af Det indiske Ocean og Drakensberg bjergkæden op mod Lesotho mod vest. Hovedbyen er Mthatha (staves også Umtata).

Under Apartheid-perioden (1959-1994) var Transkei ligeledes navnet på et såkaldt Bantustan.

Sydafrikas geografi
Forhenværende afrikanske lande
Ingerlise Koefoed

Ingerlise Koefoed f. Nielsen (9. februar 1922 i København – 25. oktober 2007) var en dansk forfatter og politiker.

Hun blev student fra Nykøbing Katedralskole i 1946 og uddannet bibliotekar fra Danmarks Biblioteksskole i 1961. Derefter arbejdede hun i en årrække som børne- og kunstbibliotekar ved Lyngby-Taarbæk Kommunes Biblioteker. Senere blev hun ansat i Danmarks Biblioteksforening og Statens Bibliotekstilsyn, og endnu senere engagerede hun sig i forfatternes samfundsmæssige vilkår i Dansk Forfatterforening.

I 1972 meldte hun sig ind i Socialistisk Folkeparti (SF), inspireret af kampen mod EF op til folkeafstemningen om dansk medlemskab. Kun to år efter indvalgtes hun i kommunalbestyrelsen i Lyngby-Tårbæk, og i 1979 blev hun medlem af Folketinget, hvor hun sad frem til 1990, i perioden 1982-1990 som formand for kulturudvalget.

Eksterne henvisninger 
 

Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Tidligere folketingsmedlemmer fra SF
Kommunalbestyrelsesmedlemmer fra SF
Brasen

Brasen er en karpefisk i familien Cyprinidae og lever i stimer. Den er højrygget og har skarpe, sorte finner og de voksne eksemplarer er bronzegyldne på siderne.

Den lever i søer og moser, men findes også i brakvand, hvor den om foråret trækker op i de danske åer for at gyde. Maksimalvægten i Danmark er omkring 9 kg.

Brasen lever nær bunden, hvor den finder sin føde, som er smådyr, snegle og planter. Dens mund kan skydes ud, hvilket gør det lettere for den at "støvsuge" føden op fra bunden. Når den gør dette står den nærmest på hovedet.

Karpefisk
Solund

Solund er en økommune i Vestland fylke i Norge. 
Den ligger yderst i Sognefjorden ud mod Nordsøen, og med sine mange øer, holme og skær er dette den vestligste kommune i landet. Solund er den eneste rene økommune i Sogn og Fjordane. Mod nord ligger Askvoll og Fjaler, mod øst Hyllestad og mod syd Gulen.

Det er tre skoler i kommunen, en i Ytre Solund, og to i kommunecenteret; Hardbakke. Hardbakke Børneskole og Solund Ungdomsskole ligger i Hardbakke.

Eksterne henvisninger 

 Kultur i Solund på kortfra Kulturnett.no 

Kommuner i Vestland
Kommuner i det tidligere Sogn og Fjordane fylke
Vik

Vik er en kommune i Vestland fylke i Norge. Den ligger midtfjords og på sydsiden af Sognefjorden, og grænser i øst til Aurland, i syd til Voss og Vaksdal, og i vest til Modalen og Høyanger. På den anden side af fjorden ligger Balestrand, Leikanger, Sogndal og Lærdal.

Eksterne henvisninger 

 Kultur i Vik på kortfra Kulturnett.no 
 Vikjavev.no: Billedsamling og vejrdata fra Vik

Kommuner i Vestland
Kommuner i det tidligere Sogn og Fjordane fylke
Peter Vedel

Peter August Frederik Stoud Vedel (født Peter August Frederich Stoud Wedel) (født 10. december 1823 i København, død 4. februar 1911) var en dansk diplomat, dr.jur., gehejmelegationsråd og leder af Udenrigsministeriet fra 1858 til 1899.

Peter Vedel var søn af konferensråd Severin Henrich August Vedel (død 1881) og hustru Nicoline Johanne f. Haussen. Han blev student fra Borgerdydskolen 1840, cand.jur. 1846, modtog Københavns Universitets Guldmedalje 1847, var lektor ved Universitetet 1851 og senere professor juris. Han var departementschef i Udenrigsministeriet 1858 og direktør 1864-1899.

Han var også ekstraordinær assessor i Højesteret, medlem af bestyrelsen for Det Store Nordiske Telegrafselskab, Storkorsridder af Dannebrogordenen og Dannebrogsmand.

Peter Vedel udøvede som grå eminence for skiftende udenrigsministre en betydelig indflydelse på dansk udenrigspolitik. I hans embedsperiode faldt dels krigen i 1864, dels den vanskelige tid derefter, hvor Bismarck prægede udviklingen i Europa. Vedels overordnede mål for udenrigspolitikken var at holde Danmark på afstand af stormagtsgrupperinger, således at risikoen for indblanding i konflikter reduceredes mest muligt.

Han udgav forskellige monografier over fremragende diplomater i dansk tjeneste og J.H.E. Bernstorffs diplomatiske korrespondance og bidrog til Dansk Biografisk Lexikon

Gift 1. gang med Annette Eleonora V. (død 1857), datter af generalkrigskommissær Mourier-Petersen; 2. gang med Fanny Armida Vendela V. (11. april 1833 på Næsbyholm i Småland – 1912), datter af godsejer, Dr. phil. Clemens Hebbe og journalist og forfatter Wendela Hebbe. I sit andet ægteskab blev han far til Valdemar, Annette, Peter og Henrik Vedel.

Litteratur 
 Viggo Sjøqvist: Peter Vedel. Gyldendals Uglebøger. 1965
 Kraks Blaa Bog 1910

Eksterne henvisninger 
 

Peter
Jurister fra Danmark
Ansatte ved Københavns Universitet
Personer fra København
Højesteretsdommere fra Danmark
Faglitterære forfattere fra Danmark
Departementschefer i Udenrigsministeriet
Frimurere fra Danmark
Danskere i 1800-tallet
Danskere i 1900-tallet
Storkors af Dannebrog
Personer i Dansk Biografisk Leksikon
Dansksprogede forfattere fra Danmark
Modtagere af Københavns Universitets guldmedalje
Personer i Kraks Blå Bog (afdøde)
Tristan og Isolde (flertydig)

Tristan og Isolde (legende) – er en romantisk fortælling fra middelalderen.

Tristan og Isolde kan også henføre til:
 Tristan og Isolde – opera af Richard Wagner.
 Tristan & Isolde (film), en film fra 2006.

Se også 
 Isolde (film)
Motorflyvning

I motorflyvning-konkurrencer gælder det om at beregne og gennemføre en flyveplan så fejlfrit som muligt.

Ruten skal følges nøjagtigt og gennemføres på en bestemt tid, og landing skal foretages præcist. Undervejs skal piloten finde bestemte mærke-punkter.

Organisation 
 I Danmark er sporten organiseret af Danmarks Motorflyver Union.

Eksterne links 
 Dansk Motorflyver Union – konkurrenceflyvning

Luftsport
The Last Boy Scout

The Last Boy Scout er en action-thrillerfilm fra 1991 med Bruce Willis som en tidligere Secret Service-agent, der nu arbejder som privatdetektiv og hjælper en pensioneret professionel amerikansk fodboldspiller (Damon Wayans) med at opklare mordet på fodboldspillerens kæreste. Filmen er instrueret af Tony Scott.

Handling 

Den tidligere secret service agent Joe Hallenbeck (Willis), kommer ind i en sag om korruption, og bliver hurtigt, mod sin vilje allieret med den tilligere football stjerne Jimmy Dix (Wayans), der ligesom Hallenbeck har fået ødelagt sin tidligere karriere af bagmændene. 

Herefter kæmper de sig frem mod at løse korruptionen, med både politiet og bagmændene i hælene.

Rollebesætnig 

 Bruce Willis – Joe Hallenbeck
 Damon Wayans – Jimmy Dix
 Halle Berry – Cory
 Chelsea Field – Sarah Hallenbeck
 Danielle Harris – Darian Hallenbeck
 Bruce McGill – Mike Matthews
 Noble Willingham – Shelly Marcone
 Taylor Negron – Milo
 Chelcie Ross – Senator Calvin Baynard
 Billy Blanks – Billy Cole

Eksterne henvisninger 
 

Last Boy Scout
Last Boy Scout
Last Boy Scout
Last Boy Scout
Film instrueret af Tony Scott
Absolute Music 20

Absolute Music 20 er en kompilation i serien Absolute Music udgivet den 29. april 1999.

Spor 
 Britney Spears – "Baby One More Time"
 Me & My – "Let The Love Go On"
 Cher – "Strong Enough"
 DJ Sakin & Friends – "Protect Your Mind (Braveheart)"
 Blå Øjne – "Romeo"
 Freya – "Yellow Ladybird"
 Infernal feat. Xenia – "Your Crown"
 Robbie Williams – "Strong"
 Roxette – "Wish I Could Fly"
 Zoom – "Words"
 Jessica Folker – "How Will I Know (Who You Are)"
 Lynden David Hall – "Sexy Cinderella"
 Spice Girls – "Goodbye"
 Armand Van Helden feat. Duane Harden – "You Don't Know Me"
 Natural Born Hippies – "Lola"
 Jay-Z – "Hard Knock Life (Ghetto Anthem)"
 Emilia – "Big Big World"
 Blur – "Tender"

20
Album fra 1999
Emilia Rydberg

Hanna Emilia Rydberg Mitiku (født 5. januar 1978 i Stockholm), bedre kendt som Emilia, er en svensk sangerinde. Hun er datter af en svensk mor og en etiopisk far. Hendes gennembrud kom i 1998 med hittet "Big Big World", der ligeledes var titlen på hendes debutalbum fra 1999. Året efter, i 2000 kom albummet Emilia.

Emilia holdt herefter nogle års pause, men genoptog i 2006 sin musikkarriere, hvilket resulterede i en svensk singleudgivelse, "Var minut". Sangen er en svensk fortolkning af Søren Poppes "Hvert minut", og fik en placering som nr. 2 på den svenske singleliste. I 2007 fulgte albummet Små ord av kärlek, der bl.a. indeholder svenske fortolkninger af danske hits som "En sang om kærlighed" (Tue West), "Det er ikke det du siger" (Anne Linnet Band), "Du er" (News), og "Jeg holder øje med dig" (Søs Fenger).

Diskografi 
 Big Big World (1999)
 Emilia (2000)
 Små ord av kärlek (2007)
 My World (2009)
 I Belong to You (2012)

Referencer 

Personer fra Stockholm
Sangere fra Sverige
Absolute Music 21

Absolute Music 21 er en kompilation i serien Absolute Music udgivet den 20. september 1999.

Spor 
 Lou Bega – "Mambo No. 5 (A Little Bit Of...)"
 Shania Twain – "That Don't Impress Me Much"
 Ricky Martin – "Livin' La Vida Loca"
 Wamdue Project – "King Of My Castle"
 Texas – "In Our Lifetime"
 Vengaboys – "We're Going To Ibiza !"
 Jennifer Lopez – "If You Had My Love"
 Barcode Brothers – "Dooh Dooh"
 Shirley & Jonas Winge Leisner – "Don't Look For Love"
 Pet Shop Boys – "I Don't Know What You Want But I Can't Give It Any More"
 Shanks & Bigfoot – "Sweet Like Chocolate"
 ATB – "Don't Stop"
 Britney Spears – "Sometimes"
 A*Teens – "Mamma Mia"
 Backstreet Boys – "I Want It That Way"
 The Pretenders – "Human"
 Lightforce – "Take Your Time (The Riddle 99)"
 Baz Luhrmann Presents – "Everybody's Free (To Wear Sunscreen)"

Eksterne henvisninger 
 Absolute Music 21 front- og backcover

21
Album fra 1999
Absolute Music 25

Absolute Music 25 er en kompilation i serien Absolute Music udgivet den 17. november 2000.

Spor 
 S.O.A.P. – "S.O.A.P. Is In The Air"
 Cartoons – "Diddley-Dee"
 Spiller – "Groovejet (If This Ain't Love)"
 Craig David – "7 Days"
 Prima Donna feat. Linda Scott – "Dam Da Dam (Why Haven't I Told You)"
 Spice Girls – "Holler"
 A1 – "Take On Me"
 Ronan Keating – "Life Is A Rollercoaster"
 ATC – "My Heart Beats Like A Drum (Dam Dam Dam)"
 Beatchuggers feat. Eric Clapton – "Forever Man (How Many Times?)"
 Christina Aguilera – "Come On Over Baby (All I Want Is You)"
 Creamy – "I Do I Do I Do"
 Erasure – "Freedom"
 Sonique – "Sky"
 DJ Aligator Project – "Turn Up The Music"
 Britney Spears – "Lucky"
 *NSYNC – "It's Gonna Be Me"
 Barry White – "Let The Music Play"
 Bonustrack: Tubby Gold – "Have You Ever Been Told?"

Eksterne henvisninger 
 Absolute Music 25 front- og backcover 

25
Album fra 2000